Saya mau tau Sejarah dari Sekolah Menengah Kebangsaan Kompleks Gong Badak. Jelaskan dalam bahasa melayu

Sekolah Menengah Kebangsaan Kompleks Gong Badak merupakan sekolah versi Kompleks Kedua di negeri Terengganu selepas SMK Kompleks Mengabang Telipot dan sebelum wujudnya SMK Kompleks Seberang Takir. Sekolah ini terletak di dalam mukim Kuala Nerus, Kuala Terengganu telah dibuka pada 3 Januari 1999 dengan menyediakan permulaan kelas untuk pelajar-pelajar Tingkatan 1 hingga Tingkatan 3. Pada ketika itu 650 orang pelajar telah mendaftar dan seramai 22 orang cikgu dan 8 orang staff sebagai perintis SMKKGB.

Asal usul nama sekolah di ambil berdasarkan nama kampung iaitu Kampung Gong Badak. Nama tersebut diambil kerana kawasan sekolah terletak di kawasan Gong Badak.

Sebelum SMKKGB dibuka secara rasmi, guru-guru dan para pelajar terpaksa menumpang di SMK Ibrahim Fikri selama dua minggu atas faktor masalah teknikal.Kini, SMKKGB memiliki 1711 orang pelajar yang terdiri daripada pelajar lelaki (866 orang) dan pelajar perempuan (845 orang) bersama-sama 88 tenaga pengajar. Maka secara puratanya seorang guru mengendalikan 20 orang pelajar.

Sedar tak sedar masa berlalu begitu pantas apabila sekolah ini telah beroperasi selama 10 tahun (sehingga 2009). Dipercayai seramai 1650 orang bekas pelajar telah menamatkan persekolahan mereka di sini (dengan mengambil kira 1 tahun 150 orang pelajar tamat sekolah)

Sebenarnya sekolah ini berkonsepkan kepada prinsip kawalan dan lokasi di mana para pelajar dipilih berdasarkan keputusan 3A 2B dalam UPSR dan juga berdasarkan kepada lokasi kediaman pelajar yang berhampiran dengan kawasan sekolah. Tetapi konsep ini hanya dapat bertahan selama 2 tahun sahaja kerana kemasukan pelajar pada tahun 2001 sudah tidak dikawal lagi